2020. gada 6. oktobrī Noteikumi Nr. 617

Rīgā (prot. Nr. 59 1. §)

**Grozījumi Ministru kabineta 2009. gada 15. decembra noteikumos Nr. 1418 "Valsts aizsardzības militāro objektu un iepirkumu centra nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2009. gada 15. decembra noteikumos Nr. 1418 "Valsts aizsardzības militāro objektu un iepirkumu centra nolikums" (Latvijas Vēstnesis, 2009, 200. nr.; 2016, 77. nr.; 2019, 108. nr.) šādus grozījumus:

1. Papildināt noteikumus ar 2.5.1 un 2.5.2 apakšpunktu šādā redakcijā:

"2.5.1 centralizētu iepirkuma procedūru veikšana valsts pārvaldes iestāžu vajadzībām saskaņā ar Ministru kabineta vai Aizsardzības ministrijas doto uzdevumu, ja iepirkuma priekšmets tiek iegādāts arī aizsardzības nozares vajadzībām;

2.5.2 individuālo materiāltehnisko līdzekļu apgāde Nacionālo bruņoto spēku vajadzībām;".

2. Izteikt 3.12. apakšpunktu šādā redakcijā:

"3.12. centralizēti nodrošina un īsteno Publisko iepirkumu likumā vai Aizsardzības un drošības jomas iepirkumu likumā noteiktās iepirkuma procedūras Aizsardzības ministrijas, tās padotībā esošo iestāžu un citu valsts pārvaldes iestāžu vajadzībām, kā arī pēc attiecīga Ministru kabineta lēmuma pieņemšanas izmanto minēto likumu piemērošanas izņēmumu attiecībā uz militāra rakstura preču un pakalpojumu iepirkumiem;".

3. Papildināt noteikumus ar 3.12.1 apakšpunktu šādā redakcijā:

"3.12.1 īsteno Nacionālo bruņoto spēku vajadzībām iegādāto individuālo materiāltehnisko resursu apriti, tajā skaitā uzglabāšanu, izdali, atgūšanu no personām, kurām zudis tiesiskais pamats šos resursus izmantot, kā arī utilizāciju;".

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks